Dr. Dre, Eminem, Kendrick Lamar, Mary J. Blige og Snoop Dogg fremførte i kampens halftime-show. 50 Cent deltok som en uannonsert gjest. De døve rapperne Sean Forbes og Warren Snipe fremførte med tegnspråk under konserten; dette var den første gangen at tegnspråk ble inkorporert som en del av halftime-showet under et Super Bowl. Konserten ble beskrevet som en fremførelse av «legends of hip hop» og var tredje gang showet ble utarbeidet med Jay-Zs Roc Nation som partner. Eminem knelte etter sin sang for å hedre Colin Kaepernick. Det sirkulerte rykter om at NFL hadde instruert Eminem til å stå oppreist istedenfor å knele, men en talsperson for ligaen fortalte The New York Times at de hadde sett ham knele «during rehearsals this week.» En listeartikkel i skrevet av Rob Sheffield roste konserten som en «old-school West Coast rap history lesson» og rangerte den som det fjerde beste halftime-showet noensinne, bak Beyoncé, U2 og Prince.